CELEX: 62018CN0551
Language: bg
Date: 2018-08-29 00:00:00
Title: Дело C-551/18: Преюдициално запитване от Hof van Cassatie (Белгия), постъпило на 29 август 2018 г. — Наказателно производство срещу IK

14.1.2019   
            
            
               BG
            
            
               Официален вестник на Европейския съюз
            
            
               C 16/28
            
         
      Преюдициално запитване от Hof van Cassatie (Белгия), постъпило на 29 август 2018 г. — Наказателно производство срещу IK
      (Дело C-551/18)
      (2019/C 16/35)
      Език на производството: нидерландски
      
         Запитваща юрисдикция
      
      Hof van Cassatie
      
         Жалбоподател
      
      IK
      
         Преюдициални въпроси
      
      
                  1)
               
               
                  Трябва ли член 8, параграф 1, буква е) от Рамково решение 2002/584/ПВР (1) да се тълкува в смисъл, че е достатъчно в европейската заповед за арест издаващият съдебен орган да посочи само подлежащото на изпълнение наложено наказание лишаване от свобода, без следователно да посочва наложеното за същото престъпление и със същия съдебен акт допълващо наказание, каквото е оставянето на разположение, в резултат от което ще бъде наложено ефективно лишаване от свобода едва след изпълнение на основното наказание лишаване от свобода, и то само след нарочно постановено официално решение на Съда по изпълнение на наказанията?
               
            
                  2)
               
               
                  Ако отговорът на първия въпрос е положителен, трябва ли член 8, параграф 1, буква е) от Рамково решение 2002/584/ПВР да се тълкува в смисъл, че в резултат от предаването от държавата членка на изпълняващия съдебен орган по силата на европейска заповед за арест, която упоменава само наложеното подлежащо на изпълнение наказание лишаване от свобода, без следователно да упоменава допълващото наказание оставяне на разположение, наложено за същото престъпление и със същия съдебен акт, възниква възможност в държавата членка на издаващия съдебен орган да се премине към ефективно лишаване от свобода в изпълнение на това допълващо наказание?
               
            
                  3)
               
               
                  Ако отговорът на първия въпрос е отрицателен, трябва ли член 8, параграф 1, буква е) от Рамково решение 2002/584/ПВР да се тълкува в смисъл, че неупоменаването от страна на издаващия съдебен орган на наложеното допълващо наказание оставяне на разположение в европейската заповед за арест означава, че допълващото наказание, с което може да се приеме, че изпълняващият съдебен орган не е бил запознат, няма да може да доведе до ефективно лишаване от свобода в държавата членка на издаващия съдебен орган?
               
            
         (1)  Рамково решение 2002/584/ПВР на Съвета от 13 юни 2002 година относно европейската заповед за арест и процедурите за предаване между държавите членки (ОВ L 190, 2002 г., стр. 1; Специално издание на български език, 2007 г., глава 19, том 6, стр. 3).